paragraph_text: NGC 6822, poznata i pod imenom Barnardova galaktika je prečkasta nepravilna galaksija u zviježđu Strijelca. Galaksija je udaljena oko 1,6 milijuna svjetlosnih godina i dio je Mjesne skupine. Galaksija je malena, s oko 7.000 svjetlosnih godina u promjeru i svojom morfologijom i sastavom je slična Malom Magellanovom Oblaku. Galaksiju je otkrio Edward Emerson Barnard 1884. godine s teleskopom refraktorom promjera 150 mm.